title: Decizia 2009/1003/PESC a Consiliului din 22 decembrie 2009 de modificare a Poziției comune 2009/788/PESC privind măsuri restrictive împotriva Republicii Guineea

text:
               23.12.2009

               RO

               Jurnalul Oficial al Uniunii Europene

               L 346/51

      DECIZIA 2009/1003/PESC A CONSILIULUI

   din 22 decembrie 2009
   de modificare a Poziției comune 2009/788/PESC privind măsuri restrictive împotriva Republicii Guineea
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   întrucât:

               (1)

               La 27 octombrie 2009, Consiliul a adoptat Poziția comună 2009/788/PESC privind măsuri restrictive împotriva Republicii Guineea (1), ca răspuns la represiunea violentă de către forțele de securitate a manifestanților politici din Conakry la 28 septembrie 2009.

               (2)

               Având în vedere gravitatea situației din Republica Guineea, ar trebui impuse măsuri restrictive suplimentare împotriva diferiților membri ai Consiliului Național pentru Democrație și Dezvoltare (CNDD) și a persoanelor fizice sau juridice, a entităților sau organismelor asociate cu aceștia, responsabile de represiunea violentă sau de impasul politic din țară.

               (3)

               Mai mult decât atât, ar trebui incluse și alte persoane, asociate CNDD, pe lista persoanelor care fac obiectul măsurilor restrictive prevăzute în anexa la Poziția comună 2009/788/PESC.

               (4)

               Se impun acțiuni suplimentare din partea Uniunii în scopul punerii în aplicare a anumitor măsuri,

         ADOPTĂ PREZENTA DECIZIE:
   Articolul 1
   Poziția comună 2009/788/PESC se modifică după cum urmează:

               1.

               Articolul 1 se înlocuiește cu următorul text:
               „Articolul 1
               (1)   Se interzice vânzarea, furnizarea, transferul sau exportul, către Republica Guineea, de către resortisanți ai statelor membre sau de pe teritoriul statelor membre ori folosind nave sau aeronave aflate sub pavilionul statelor membre, de armament și de materiale conexe de toate tipurile, inclusiv arme și muniții, vehicule și echipamente militare, echipamente paramilitare și piese de schimb pentru cele de mai sus, precum și echipamente care ar putea fi folosite pentru represiunea internă, indiferent dacă acestea sunt sau nu originare de pe teritoriile acestora.
               (2)   Se interzice:

                           (a)

                           furnizarea, în mod direct sau indirect, către orice persoană fizică sau juridică, entitate sau organism din Republica Guineea sau pentru utilizare în Republica Guineea, de asistență tehnică, de servicii de intermediere sau de alte servicii legate de materialele menționate la alineatul (1) sau legate de furnizarea, de fabricarea, de întreținerea și de folosirea respectivelor materiale;

                           (b)

                           furnizarea, în mod direct sau indirect, către orice persoană, entitate sau organism din Republica Guineea sau pentru utilizare în Republica Guineea, de finanțare sau de asistență financiară în legătură cu materialele menționate la alineatul (1), incluzând în special subvențiile, împrumuturile și asigurarea creditelor pentru export pentru orice vânzare, furnizare, transfer sau export al respectivelor materiale sau pentru furnizarea de asistență tehnică în domeniu, de servicii de intermediere sau de alte servicii;

                           (c)

                           participarea în cunoștință de cauză și deliberată la activități care au drept scop sau efect eludarea interdicțiilor menționate la litera (a) sau (b).”;

               2.

               Articolul 2 se înlocuiește cu următorul text:
               „Articolul 2
               (1)   Articolul 1 nu se aplică în ceea ce privește:

                           (a)

                           vânzarea, furnizarea, transferul sau exportul echipamentelor militare neletale sau al echipamentelor care ar putea fi folosite pentru represiunea internă destinate exclusiv uzului umanitar sau de protecție, programelor de construcție instituțională ale Organizației Națiunilor Unite (ONU) și ale UE sau operațiilor UE și ale ONU de gestionare a crizelor;

                           (b)

                           vânzarea, furnizarea, transferul sau exportul de vehicule care nu sunt destinate luptei, care au fost construite sau echipate cu materiale care oferă protecție balistică și care sunt destinate exclusiv folosirii pentru protejarea personalului UE și al statelor membre ale acesteia în Republica Guineea;

                           (c)

                           furnizarea de asistență tehnică, de servicii de intermediere și de alte servicii legate de respectivele echipamente sau de respectivele programe și operații;

                           (d)

                           furnizarea de finanțare sau de asistență financiară în legătură cu respectivele echipamente sau respectivele programe și operații,

                     cu condiția ca astfel de exporturi și de asistență să fi fost aprobate în prealabil de autoritatea competentă relevantă.
               (2)   Articolul 1 nu se aplică în ceea ce privește îmbrăcămintea de protecție, inclusiv vestele antiglonț și căștile militare, exportate temporar către Republica Guineea, exclusiv pentru uz personal, de către personalul ONU, al UE sau al statelor membre ale acesteia, de către reprezentanții mass-media și de către persoanele angajate în cadrul programelor umanitare și de dezvoltare și personalul asociat.”;

               3.

               Articolul 3 alineatul (1) se înlocuiește cu următorul text:
               „(1)   Statele membre iau măsurile necesare pentru a împiedica intrarea pe teritoriul lor sau tranzitarea acestuia de către membri ai CNDD și de către persoane asociate cu aceștia, astfel cum figurează în anexă.”;

               4.

               Se introduce următorul articol:
               „Articolul 3a
               (1)   Se îngheață toate fondurile și resursele economice care aparțin, sunt deținute, păstrate sau controlate de către diferiți membri ai CNDD, precum și de către orice persoane fizice sau juridice, entități sau organisme asociate acestora, astfel cum figurează în anexă.
               (2)   Niciun fond și nicio resursă economică nu se pun, în mod direct sau indirect, la dispoziția persoanelor fizice sau juridice, entităților sau organismelor care figurează în anexă și nici nu se pot utiliza în beneficiul acestora.
               (3)   Autoritatea competentă a unui stat membru poate autoriza deblocarea anumitor fonduri sau resurse economice înghețate sau punerea la dispoziție a anumitor fonduri sau resurse economice, în condițiile pe care le consideră corespunzătoare, după ce a hotărât că fondurile sau resursele economice în cauză sunt:

                           (a)

                           necesare pentru a satisface nevoile de bază ale persoanelor enumerate în anexă și ale membrilor familiei aflați în întreținerea acestora, incluzând cheltuielile pentru alimente, chirie sau ipotecă, pentru medicamente și tratamente medicale, impozitele, primele de asigurare și plata facturilor la utilități;

                           (b)

                           destinate exclusiv plății de onorarii profesionale rezonabile și rambursării de cheltuieli legate de furnizarea unor servicii juridice;

                           (c)

                           destinate exclusiv plății unor comisioane sau taxe pentru prestarea de servicii pentru păstrarea sau gestionarea curentă a unor fonduri sau resurse economice înghețate; sau

                           (d)

                           necesare pentru cheltuieli extraordinare, cu condiția ca autoritatea competentă să fi notificat autorităților competente ale celorlalte state membre și Comisiei, cu cel puțin două săptămâni înainte de autorizare, motivele pe baza cărora consideră că ar trebui acordată o autorizație.

                     Statul membru în cauză informează celelalte state membre și Comisia cu privire la orice autorizație acordată în temeiul prezentului alineat.
               (4)   Prin derogare de la dispozițiile alineatului (1), autoritățile competente ale unui stat membru pot autoriza folosirea anumitor fonduri și resurse economice înghețate, cu condiția îndeplinirii următoarelor condiții:

                           (a)

                           fondurile sau resursele economice să facă obiectul unei măsuri judiciare, administrative sau arbitrale instituite înainte de data includerii pe lista din anexă a persoanei fizice sau juridice, a entității sau a organismului menționate la articolul 3a, sau al unei hotărâri judecătorești, administrative sau arbitrale pronunțate înaintea datei respective;

                           (b)

                           fondurile sau resursele economice să fie utilizate exclusiv pentru acoperirea creanțelor care fac obiectul unei astfel de măsuri sau a căror valabilitate este recunoscută printr-o asemenea hotărâre, în limitele stabilite de actele cu putere de lege și normele administrative aplicabile care guvernează drepturile creditorilor;

                           (c)

                           măsura sau hotărârea să nu fie în beneficiul unei persoane fizice sau juridice, entități sau organism care figurează în anexă; și

                           (d)

                           recunoașterea măsurii sau a hotărârii respective să nu contravină politicii publice a statului membru respectiv;

                     Statele membre informează celelalte state membre și Comisia cu privire la orice autorizație acordată în temeiul prezentului alineat.
               (5)   Alineatul (2) nu se aplică cumulului în conturile înghețate reprezentat de:

                           (a)

                           dobânzile sau a alte câștiguri generate de conturile respective; sau

                           (b)

                           plățile datorate în baza unor contracte, acorduri sau obligații care au fost încheiate sau au apărut înainte de data la care aceste conturi au intrat sub incidența prezentei poziții comune,

                     cu condiția ca aceste dobânzi, alte câștiguri și plăți să rămână sub incidența alineatului (1).”

         Articolul 2
   Anexa la Poziția comună 2009/788/PESC se înlocuiește cu anexa la prezenta decizie.
   Articolul 3
   Prezenta decizie intră în vigoare la data adoptării.
   Articolul 4
   Prezenta decizie se publică în Jurnalul Oficial al Uniunii Europene.

      Adoptată la Bruxelles, 22 decembrie 2009.

            Pentru Consiliu

            Președintele

         A. CARLGREN

      (1)  JO L 281, 28.10.2009, p. 7.

      ANEXA II

         LISTA PERSOANELOR VIZATE DE ARTICOLELE 3 ȘI 3A

                  Nume (și nume alternative posibile)

                  Informații de identificare (data și locul nașterii (d.n. și l.n.), numărul pașaportului (Pas.)/cărții de identitate...)

                  Motive

                  1.

                  Căpitan Moussa Dadis CAMARA

                  d.n.: 1.1.1964 sau 29.12.1968
                  Pas.: R0001318

                  Președinte al CNDD

                  2.

                  General de divizie Mamadouba (alias Mamadou) Toto CAMARA

                  d.n.: 1.1.1946
                  Pas.: R00009392

                  Ministrul Securității și Protecției Civile

                  3.

                  General Sékouba KONATÉ

                  d.n.: 1.1.1964
                  Pas.: R0003405/R0002505

                  Ministrul Apărării Naționale

                  4.

                  Colonel Mathurin BANGOURA

                  d.n.: 15.11.1962
                  Pas.: R0003491

                  Ministrul Telecomunicațiilor și Noilor Tehnologii ale Informației

                  5.

                  Locotenent-colonel Aboubacar Sidiki (alias Idi Amin) CAMARA

                  d.n.:22.10.1979
                  Pas.: R0017873

                  Ministru și secretar permanent al CNDD (destituit din cadrul armatei la 26.1.2009)

                  6.

                  Comandant Oumar BALDÉ

                  d.n.: 26.12.1964
                  Pas.: R0003076

                  Membru al CNDD

                  7.

                  Comandant Mamadi (alias Mamady) MARA

                  d.n.: 1.1.1954
                  Pas.: R0001343

                  Membru al CNDD

                  8.

                  Comandant Almamy CAMARA

                  d.n.: 17.10.1975
                  Pas.: R0023013

                  Membru al CNDD

                  9.

                  Locotenent Col. Mamadou Bhoye DIALLO

                  d.n.: 1.1.1956
                  Pas.: R0001855

                  Membru al CNDD

                  10.

                  Căpitan Koulako BÉAVOGUI

                  Membru al CNDD

                  11.

                  Locotenent-colonel de poliție Kandia (alias Kandja) MARA

                  Pas.: R0178636

                  Membru al CNDD
                  Director al siguranței regionale din Labé

                  12.

                  Colonel Sékou MARA

                  d.n.: 1957

                  Membru al CNDD
                  Director adjunct al Poliției Naționale

                  13.

                  Morciré CAMARA

                  d.n.: 1.1.1949
                  Pas.: R0003216

                  Membru al CNDD

                  14.

                  Alpha Yaya DIALLO

                  Membru al CNDD
                  Director național al vămilor

                  15.

                  Colonel Mamadou Korka DIALLO

                  d.n.: 19.2.1962

                  Ministrul Comerțului, Industriei și IMM-urilor

                  16.

                  Comandant Kelitigui FARO

                  d.n.: 3.8.1972
                  Pas.: R0003410

                  Ministru secretar general al Președinției Republicii

                  17.

                  Colonel Fodeba TOURÉ

                  d.n.: 7.6.1961
                  Pas.: R0003417 /R0002132

                  Guvernator al Kindia (fost Ministru al Tineretului, destituit din cadrul armatei la 7.5.2009)

                  18.

                  Comandant Cheick Sékou (alias Ahmed) Tidiane CAMARA

                  d.n.: 12.5.1966

                  Membru al CNDD

                  19.

                  Colonel Sékou (alias Sékouba) SAKO

                  Membru al CNDD

                  20.

                  Locotenent Jean-Claude cunoscut sub numele de COPLAN PIVI

                  d.n.: 1.1.1960

                  Membru al CNDD
                  Ministru însărcinat cu securitatea prezidențială

                  21.

                  Căpitan Saa Alphonse TOURÉ

                  d.n.: 3.6.1970

                  Membru al CNDD

                  22.

                  Colonel Moussa KEITA

                  d.n. 1.1.1966

                  Membru al CNDD
                  Ministru secretar permanent al CNDD însărcinat cu relațiile cu instituțiile republicane.

                  23.

                  Lt. Col. Aïdor (alias Aëdor) BAH

                  Membru al CNDD

                  24.

                  Comandant Bamou LAMA

                  Membru al CNDD

                  25.

                  Dl Mohamed Lamine KABA

                  Membru al CNDD

                  26.

                  Căpitan Daman (alias Dama) CONDÉ

                  Membru al CNDD

                  27.

                  Comandant Aboubacar Amadou DOUMBOUYA

                  Membru al CNDD

                  28.

                  Comandant Moussa Tiégboro CAMARA

                  d.n.: 1.1.1968
                  Pas.: 7190

                  Membru al CNDD
                  Ministru al Președinției însărcinat cu serviciile speciale, lupta antidrog și combaterea marelui banditism

                  29.

                  Căpitan Issa CAMARA

                  d.n.: 1954

                  Membru al CNDD
                  Guvernator al Mamou

                  30.

                  Colonel Dr. Abdoulaye Chérif DIABY

                  d.n.: 26.2.1957
                  Pas.: 13683

                  Membru al CNDD
                  Ministrul Sănătății și Igienei Publice

                  31.

                  Mamady CONDÉ

                  d.n.: 28.11.1952
                  Pas.: R0003212

                  Membru al CNDD

                  32.

                  Slt. Cheikh Ahmed TOURÉ

                  Membru al CNDD

                  33.

                  Lt. Col. Aboubacar Biro CONDÉ

                  d.n.: 15.10.1962
                  Pas.: 2443/R0004700

                  Membru al CNDD

                  34.

                  Bouna KEITA

                  Membru al CNDD

                  35.

                  Idrissa CHERIF

                  d.n.: 13.11.1967
                  Pas.: R0105758

                  Ministru însărcinat cu comunicarea pe lângă Președinție și Ministerul Apărării

                  36.

                  Mamoudou (alias Mamadou) CONDÉ

                  d.n.: 9.12.1960
                  Pas.: R0020803

                  Secretar de stat însărcinat cu misiunile, chestiunile strategice și dezvoltarea durabilă

                  37.

                  Locotenent Aboubacar Chérif (alias Toumba) DIAKITÉ

                  Asistent personal al Președintelui

                  38.

                  Ibrahima Khalil DIAWARA

                  d.n.: 1.1.1976
                  Pas.: R0000968

                  Consilier special al lui Aboubacar Chérif „Toumba” Diakité

                  39.

                  Slt. Marcel KOIVOGUI

                  Adjunct al lui Aboubacar Chérif „Toumba” Diakité

                  40.

                  Dl Papa Koly KOUROUMA

                  d.n.: 3.11.1962
                  Pas.: R11914/R001534

                  Ministrul Mediului și Dezvoltării Durabile

                  41.

                  Comandant Nouhou THIAM

                  d.n.: 1960
                  Pas.: 5180

                  Inspector General al Forțelor Armate
                  Purtător de cuvânt al CNDD

                  42.

                  Căpitan de poliție Théodore (alias Siba) KOUROUMA

                  d.n.: 13.5.1971
                  Pas. de serviciu: R0001204

                  Atașat la cabinetul Președinției

                  43.

                  Dl Kabinet (alias Kabiné) KOMARA

                  d.n.: 8.3.1950
                  Pas.: R0001747

                  Prim-ministru

                  44.

                  Capitan Mamadou SANDÉ

                  d.n.: 12.12.1969
                  Pas.: R0003465

                  Ministru al Președinției însărcinat cu economia și finanțele

                  45.

                  Dl Alhassane (alias Al-Hassane) Siba ONIPOGUI

                  d.n.: 31.12.1961
                  Pas.: 5938/R00003488

                  Ministru al Președinției însărcinat cu controlul de stat

                  46.

                  Dl Joseph KANDUNO

                  Ministru însărcinat cu auditurile, transparența și buna guvernanță

                  47.

                  Dl Fodéba (alias Isto) KÉIRA

                  d.n.: 4.6.1961
                  Pas.: R0001767

                  Ministrul Tineretului, Sporturilor și Promovării Angajării Tinerilor

                  48.

                  Colonel Siba LOHALAMOU

                  d.n.: 1.8.1962
                  Pas.: R0001376

                  Ministrul Justiției, „Garde des sceaux”

                  49.

                  Dr. Frédéric KOLIÉ

                  d.n.: 1.1.1960
                  Pas.: R0001714

                  Ministrul Administrării Teritoriului și Afacerilor Politice

                  50.

                  Dl Alexandre Cécé LOUA

                  d.n.: 1.1.1956
                  Pas.: R0001757 /
                  pașaport diplomatic: R 0000027

                  Ministrul Afacerilor Externe și al Guineenilor din Străinătate

                  51.

                  Dl Mamoudou (alias Mahmoud) THIAM

                  d.n.: 4.10.1968
                  Pas.: R0001758

                  Ministrul Minelor și Energiei

                  52.

                  Dl Boubacar BARRY

                  d.n.: 28.5.1964
                  Pas.: R0003408

                  Ministru de stat al Președinției însărcinat cu construcțiile, amenajarea teritoriului și patrimoniul construit public

                  53.

                  Demba FADIGA

                  d.n.: 1.1.1952
                  Pas.: permis de ședere FR365845/365857

                  Membrul al CNDD, Ambasador extraordinar și plenipotențiar
                  Însărcinat cu relațiile între CNDD și guvern

                  54.

                  Dl Mohamed DIOP

                  d.n.: 1.1.1963
                  Pas.: R0001798

                  Membru du CNDD
                  Guvernator al Conakry

                  55.

                  Sergent Mohamed (alias Tigre) CAMARA

                  Membru al forțelor de securitate atașate Gărzii prezidențiale « Koundara »

                  56.

                  Dl Habib HANN

                  d.n.: 15.12.1950
                  Pas.: 341442

                  Comitetul de audit și de supraveghere a sectoarelor strategice ale statului

                  57.

                  Dl Ousmane KABA

                  Comitetul de audit și de supraveghere a sectoarelor strategice ale statului

                  58.

                  Dl Alfred MATHOS

                  Comitetul de audit și de supraveghere a sectoarelor strategice ale statului

                  59.

                  Căpitan Mandiou DIOUBATÉ

                  d.n.: 1.1.1960
                  Pas.: R0003622

                  Director al Biroului de presă al Președinției
                  Purtător de cuvânt al CNDD

                  60.

                  Cheik Sydia DIABATÉ

                  d.n.: 23.4.1968
                  Pas.: R0004490

                  Membru al forțelor armate
                  Director al Serviciilor de Informații și de Investigații din cadrul Ministerului Apărării

                  61.

                  Dl Ibrahima Ahmed BARRY

                  d.n.: 11.11.1961
                  Pas.: R0048243

                  Director general al radioteleviziunii guineene

                  62.

                  Dl Alhassane BARRY

                  d.n.: 15.11.1962
                  Pas.: R0003484

                  Guvernator al Băncii Centrale

                  63.

                  Dl Roda Namatala FAWAZ

                  d.n.: 6.7.1947
                  Pas.: R0001977

                  Om de afaceri având legături cu CNDD și care a sprijinit financiar CNDD

                  64.

                  Dioulde DIALLO

                  Om de afaceri având legături cu CNDD și care a sprijinit financiar CNDD

                  65.

                  Kerfalla CAMARA

                  KPC Președinte director general al Gui. Co. Pres
                  Om de afaceri având legături cu CNDD și care a sprijinit financiar CNDD

                  66.

                  Dl Moustapha ZABATT

                  d.n.: 6.2.1965

                  Medic și consilier personal al președintelui

                  67.

                  Aly MANET

                  Mișcarea « Dadis Doit Rester »

                  68.

                  Louis M’bemba SOUMAH

                  Ministrul Muncii, al Reformei Administrative și al Funcției Publice

                  69.

                  Cheik Fantamady CONDÉ

                  Ministrul Informației și Culturii

                  70.

                  Boureima CONDÉ

                  Ministrul Agriculturii și Creșterii Animalelor

                  71.

                  Mariame SYLLA

                  Ministrul Descentralizării și Dezvoltării locale


title: Decizia (UE) 2015/1635 a Parlamentului European din 29 aprilie 2015 privind descărcarea de gestiune pentru execuția bugetului Oficiului Organismului Autorităților Europene de Reglementare în Domeniul Comunicațiilor Electronice aferent exercițiului financiar 2013

text:
               30.9.2015

               RO

               Jurnalul Oficial al Uniunii Europene

               L 255/162

      DECIZIA (UE) 2015/1635 A PARLAMENTULUI EUROPEAN
      din 29 aprilie 2015
      privind descărcarea de gestiune pentru execuția bugetului Oficiului Organismului Autorităților Europene de Reglementare în Domeniul Comunicațiilor Electronice aferent exercițiului financiar 2013
      PARLAMENTUL EUROPEAN,

                  —

                  având în vedere conturile anuale finale ale Oficiului Organismului Autorităților Europene de Reglementare în Domeniul Comunicațiilor Electronice pentru exercițiul financiar 2013,

                  —

                  având în vedere Raportul Curții de Conturi privind conturile anuale ale Oficiului Organismului Autorităților Europene de Reglementare în Domeniul Comunicațiilor Electronice pentru exercițiul financiar 2013, însoțit de răspunsurile oficiului (1),

                  —

                  având în vedere declarația de asigurare (2) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul financiar 2013 în temeiul articolului 287 din Tratatul privind funcționarea Uniunii Europene,

                  —

                  având în vedere Recomandarea Consiliului din 17 februarie 2015 privind descărcarea de gestiune a Oficiului Organismului în ceea ce privește execuția bugetară pentru exercițiul financiar 2013 (05304/2015 – C8-0054/2015),

                  —

                  având în vedere articolul 319 din Tratatul privind funcționarea Uniunii Europene,

                  —

                  având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (3),

                  —

                  având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (4), în special articolul 208,

                  —

                  având în vedere Regulamentul (CE) nr. 1211/2009 al Parlamentului European și al Consiliului din 25 noiembrie 2009 de instituire a Organismului Autorităților Europene de Reglementare în Domeniul Comunicațiilor Electronice (OAREC) și a oficiului (5), în special articolul 13,

                  —

                  având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (6),

                  —

                  având în vedere Regulamentul delegat (UE) nr. 1271/2013 al Comisiei din 30 septembrie 2013 privind Regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (7), în special articolul 108,

                  —

                  având în vedere articolul 94 și anexa V la Regulamentul său de procedură,

                  —

                  având în vedere raportul Comisiei pentru control bugetar (A8-0081/2015),

         1.

            acordă Comitetului de gestionare al Oficiului Organismului Autorităților Europene de Reglementare în Domeniul Comunicațiilor Electronice descărcarea de gestiune pentru execuția bugetului oficiului aferent exercițiului financiar 2013;

         2.

            își prezintă observațiile în cadrul rezoluției de mai jos;

         3.

            încredințează președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, Comitetului de gestionare al Oficiului Organismului Autorităților Europene de Reglementare în Domeniul Comunicațiilor Electronice, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

               Președintele

            Martin SCHULZ

               Secretarul general

            Klaus WELLE

         (1)  JO C 442, 10.12.2014, p. 28.

         (2)  A se vedea nota de subsol 1.

         (3)  JO L 248, 16.9.2002, p. 1.

         (4)  JO L 298, 26.10.2012, p. 1.

         (5)  JO L 337, 18.12.2009, p. 1.

         (6)  JO L 357, 31.12.2002, p. 72.

         (7)  JO L 328, 7.12.2013, p. 42.


title: 2008/899/CE: Decizia Comisiei din 2 decembrie 2008 de acceptare a unui angajament oferit în cadrul procedurii antidumping privind importurile de acid citric originar din Republica Populară Chineză

text:
               3.12.2008

               RO

               Jurnalul Oficial al Uniunii Europene

               L 323/62

      DECIZIA COMISIEI

   din 2 decembrie 2008
   de acceptare a unui angajament oferit în cadrul procedurii antidumping privind importurile de acid citric originar din Republica Populară Chineză
   (2008/899/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 384/96 al Consiliului din 22 decembrie 1995 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene (1) (denumit în continuare „regulamentul de bază”), în special articolele 8 și 9,
   după consultarea Comitetului consultativ,
   întrucât:
   A.   PROCEDURA

               (1)

               Prin Regulamentul (CE) nr. 488/2008 (2), Comisia a instituit taxe antidumping provizorii la importurile în Comunitate de acid citric originar din Republica Populară Chineză (denumită în continuare „RPC”).

               (2)

               După adoptarea măsurilor antidumping provizorii, Comisia a continuat ancheta privind dumpingul, prejudiciul și interesul Comunității. Constatările și concluziile definitive ale anchetei sunt prezentate în Regulamentul (CE) nr. 1193/2008 (3) al Consiliului de instituire a unei taxe antidumping definitive și de percepere definitivă a taxei provizorii instituite la importurile de acid citric originar din RPC.

               (3)

               Ancheta a confirmat concluziile provizorii conform cărora importurile de acid citric originar din RPC fac obiectul unui dumping prejudiciabil.

         B.   ANGAJAMENTE

               (4)

               Ca urmare a adoptării măsurilor antidumping provizorii, șase producători-exportatori din RPC, și anume, Anhui BBCA Biochemical, RZBC, TTCA, Yixing Union Biochemical, Laiwu Taihe Biochemistry și Weifang Ensign Industry care au cooperat au oferit angajamente în materie de preț în conformitate cu articolul 8 alineatul (1) din regulamentul de bază. În aceste angajamente, producătorii-exportatori s-au oferit să vândă produsul în cauză la prețuri egale sau superioare nivelurilor care permit eliminarea efectelor prejudiciabile ale dumpingului. Fiecare producător-exportator a oferit un preț minim de import pentru diferitele tipuri de produse în scopul de a limita riscul eludării.

               (5)

               De asemenea, ofertele prezentate prevăd indexarea prețurilor minime, având în vedere că prețurile produsului în cauză variază în mod semnificativ, în special prețurile considerabil crescute după perioada de anchetă. Indexarea este efectuată în conformitate cu cotațiile publice internaționale ale porumbului, principala materie primă utilizată de producătorii-exportatori. Cu toate acestea, producătorii-exportatori s-au oferit să stabilească prețurile minime cel puțin la nivelul prețului neprejudiciabil, chiar dacă indexarea ar duce la un nivel mai mic al prețurilor.

               (6)

               Laiwu Taihe Biochemistry, societate căreia i s-a acordat statutului de societate care funcționează în condițiile unei economii de piață, s-a oferit să calculeze prețul său minim pe baza valorii normale stabilite în cursul anchetei.

               (7)

               Pe lângă acestea, în scopul reducerii riscului de încălcare a prețului prin compensarea încrucișată a prețurilor, producătorii-exportatori s-au oferit în primul rând să raporteze toate vânzările în afara UE către acei clienți a căror organizare sau structură se extinde în afara UE, în cazul în care producătorul-exportator vinde acestui client din UE. În al doilea rând, producătorii-exportatori au convenit să respecte un regim specific de prețuri în raport cu respectivele vânzări în afara UE.

               (8)

               De asemenea, producătorii-exportatori vor furniza periodic Comisiei informații detaliate cu privire la exporturile lor către Comunitate, ceea ce înseamnă că angajamentele pot fi monitorizate în mod efectiv de către Comisie.

               (9)

               Trebuie reținut de asemenea faptul că Camera Chineză de Comerț a Importatorilor și Exportatorilor de Metale, Minerale și Produse Chimice (denumită în continuare „CCCMC”) reunește cele șase societăți menționate în considerentul (4) și că, prin urmare, CCCMC va juca, de asemenea, un rol activ în monitorizarea angajamentelor. Astfel, Comisia consideră că riscul de eludare a angajamentului este limitat.

               (10)

               Ulterior aducerii la cunoștință a ofertelor de angajament, industria comunitară a avut obiecții cu privire la acestea. Industria comunitară a susținut că indexarea pe baza porumbului nu este adecvată deoarece și alte materii prime principale constituie componente fluctuante esențiale ale costurilor și a sugerat în schimb o indexare atât pe baza materiilor prime, cât și a prețului energiei. În ceea ce privește comentariile industriei comunitare care sugerează o indexare bazată și pe energie, trebuie menționat faptul că energia nu reprezintă un indicator major al costurilor. În plus, nu ar exista o sursă clară a indexării, deoarece energia necesară poate fi produsă din surse diferite cum ar fi cărbunele, gazul natural sau electricitatea.

               (11)

               În plus, industria comunitară a susținut că, din cauza faptului că producătorii-exportatori vând produsul care face obiectul angajamentului către societăți multinaționale, există un risc ridicat de compensare încrucișată, de exemplu, produsele care fac obiectul angajamentului pot fi vândute în afara CE aceluiași client la prețuri scăzute în mod artificial pentru a compensa prețurile minime ale produselor din CE. În această privință, ar trebui remarcat faptul că majoritatea vânzărilor la export ale societăților către CE se efectuează către comercianți și nu către societăți multinaționale. Cu toate acestea și pentru reduce în continuare riscul rezidual de compensare încrucișată de către anumite societăți, ofertele conțin clauze specifice de compensare încrucișată cu privire la vânzările efectuate de societățile în cauză acelor clienți din CE a căror organizare sau structură se extinde în afara UE. Aceste clauze reduc în mod semnificativ riscul compensării încrucișate.

               (12)

               Ținând seama de acest lucru, angajamentele propuse de producătorii-exportatori sunt acceptabile.

               (13)

               Pentru a permite Comisiei să monitorizeze eficient respectarea angajamentelor de către societăți, atunci când cererea de punere în liberă circulație este prezentată autorităților vamale competente, scutirea de taxa antidumping va fi condiționată de: (i) prezentarea unei facturi privind angajamentul care trebuie să conțină cel puțin elementele prevăzute în anexa la Regulamentul (CE) nr. 1193/2008; (ii) faptul că mărfurile importate sunt fabricate, expediate și facturate direct de către societatea menționată primului client independent din Comunitate; și (iii) faptul că bunurile declarate și prezentate la vamă corespund exact descrierii de pe factura conformă cu angajamentul. În cazul în care o astfel de factură nu este prezentată sau în cazul în care aceasta nu corespunde produsului prezentat la vamă, trebuie plătit nivelul corespunzător de taxă antidumping.

               (14)

               Pentru a asigura în continuare respectarea angajamentelor, li s-a adus la cunoștință importatorilor prin intermediul regulamentului Consiliului menționat anterior că neîndeplinirea condițiilor prevăzute de regulamentul respectiv sau retragerea de către Comisie a acceptării angajamentelor poate duce la constituirea unei datorii vamale pentru tranzacțiile aferente.

               (15)

               În cazul unei încălcări sau al retragerii angajamentului sau în cazul retragerii acceptării angajamentului de către Comisie, taxa antidumping instituită în conformitate cu articolul 9 alineatul (4) din regulamentul de bază se aplică automat, conform articolului 8 alineatul (9) din regulamentul de bază,

         DECIDE:
   Articolul 1
   Se acceptă angajamentele oferite de producătorii-exportatori menționați mai jos împreună cu Camera Chineză de Comerț a Importatorilor și Exportatorilor de Metale, Minerale și Produse Chimice în cadrul procedurii antidumping privind importurile de acid citric, originar din Republica Populară Chineză.

               Țara

               Societatea

               Cod adițional Taric

               Republica Populară Chineză

               Anhui BBCA Biochemical Co., Ltd – No 73 Daqing Road, Bengbu City 233010, provincia Anhui

               A874

               Fabricat de RZBC Co., Ltd – No 9 Xinghai West Road, Rizhao, provincia Shandong și vândut de societatea sa de vânzări afiliată RZBC Imp. & Exp. Co., Ltd – No 9 Xinghai West Road, Rizhao, provincia Shandong

               A926

               Fabricat de RZBC (Juxian) Co., Ltd – West Wing, Chengyang North Road, districtul Ju, Rizhao, provincia Shandong și vândut de societatea sa de vânzări afiliată RZBC Imp. & Exp. Co., Ltd – No 9 Xinghai West Road, Rizhao, provincia Shandong

               A927

               TTCA Co., Ltd – West, Wenhe Bridge North, Anqiu City, provincia Shandong

               A878

               Yixing Union Biochemical Co., Ltd – Economic Development Zone Yixing City 214203, provincia Jiangsu

               A879

               Laiwu Taihe Biochemistry Co. Ltd, No 106 Luzhong Large East Street, Laiwu, provincia Shandong

               A880

               Weifang Ensign Industry Co. Ltd, The West End, Limin Road, Changle City, provincia Shandong

               A882

         Articolul 2
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Bruxelles, 2 decembrie 2008.

            Pentru Comisie

         Catherine ASHTON

            Membru al Comisiei

      (1)  JO L 56, 6.3.1996, p. 1.

      (2)  JO L 143, 3.6.2008, p. 13.

      (3)  A se vedea pagina 1 din prezentul Jurnal Oficial.